CELEX: 32019R0839
Language: sk
Date: 2019-03-07 00:00:00
Title: Delegované nariadenie Komisie (EÚ) 2019/839 zo 7. marca 2019, ktorým sa mení nariadenie Európskeho parlamentu a Rady (EÚ) č. 540/2014 o hladine zvuku motorových vozidiel a o náhradných systémoch tlmenia hluku (Text s významom pre EHP)

24.5.2019   
               
               
                  SK
               
               
                  Úradný vestník Európskej únie
               
               
                  L 138/70
               
            
         DELEGOVANÉ NARIADENIE KOMISIE (EÚ) 2019/839
         zo 7. marca 2019,
         ktorým sa mení nariadenie Európskeho parlamentu a Rady (EÚ) č. 540/2014 o hladine zvuku motorových vozidiel a o náhradných systémoch tlmenia hluku
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS (1), a najmä na jeho článok 8 druhý odsek a článok 9,
         keďže:
         
                     (1)
                  
                  
                     V nariadení (EÚ) č. 540/2014 sa stanovujú požiadavky na typové schválenie EÚ všetkých nových vozidiel kategórií M (vozidlá používané na prepravu cestujúcich) a N (vozidlá používané na prepravu tovaru), pokiaľ ide o ich hladinu zvuku. V uvedenom nariadení sa takisto stanovujú opatrenia týkajúce sa systému zvukovej signalizácie vozidla (AVAS) pre hybridné elektrické vozidlá a výlučne elektrické vozidlá, ktorého účelom je upozorňovať zraniteľných účastníkov cestnej premávky.
                  
               
                     (2)
                  
                  
                     S cieľom zohľadniť podrobnejšie požiadavky na systém AVAS by sa mal prepracovať informačný dokument podľa prílohy I k smernici Európskeho parlamentu a Rady 2007/46/ES (2) týkajúci sa typového schválenia EÚ vozidla z hľadiska prípustnej hladiny zvuku.
                  
               
                     (3)
                  
                  
                     V nadväznosti na prijatie série zmien 01 predpisu OSN č. 138 o typovom schvaľovaní tichých cestných vozidiel na 171. zasadnutí Svetového fóra pre harmonizáciu predpisov o vozidlách v rámci Európskej hospodárskej komisie Organizácie Spojených národov (EHK OSN), by sa mala preskúmať príloha VIII k nariadeniu (EÚ) č. 540/2014 s cieľom zaviesť zákaz prerušovača systému AVAS.
                  
               
                     (4)
                  
                  
                     Nariadenie (EÚ) č. 540/2014 by sa preto malo zodpovedajúcim spôsobom zmeniť.
                  
               
                     (5)
                  
                  
                     Keďže toto nariadenie obsahuje úpravu, ktorou sa zohľadňujú požiadavky týkajúce sa prerušovača systému AVAS, ktoré sa už uplatňujú v rámci dohody EHK OSN z roku 1958, a zavádzajú sa ním potrebné prechodné ustanovenia na uplatňovanie v roku 2019, malo by nadobudnúť účinnosť čo najskôr,
                  
               PRIJALA TOTO NARIADENIE:
         
            Článok 1
            Prílohy I a VIII k nariadeniu (EÚ) č. 540/2014 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 158, 27.5.2014, s. 131.
         
            (2)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
      
      
         
            PRÍLOHA
            Nariadenie (EÚ) č. 540/2014 sa mení takto:
            
                        1.
                     
                     
                        V prílohe I sa dodatok 1 mení takto:
                        
                                    a)
                                 
                                 
                                    bod 12.8 sa vypúšťa;
                                 
                              
                                    b)
                                 
                                 
                                    dopĺňa sa tento bod 12.9:
                                    „12.9.   Systém AVAS
                                    12.9.1.   Schvaľovacie číslo typu vozidla so zreteľom na jeho emisie zvuku podľa predpisu EHK OSN č. 138 (1)
                                    alebo
                                    12.9.2.   Úplný odkaz na výsledky skúšok hladín emisií zvuku systému AVAS nameraných v súlade s nariadením (EÚ) č. 540/2014 (1)“.
                                 
                              
                  
                        2.
                     
                     
                        Príloha VIII sa mení takto:
                        
                                    a)
                                 
                                 
                                    oddiel I sa nahrádza takto:
                                    „Oddiel I
                                    V tejto prílohe sa stanovujú opatrenia týkajúce sa systému AVAS pre hybridné elektrické vozidlá a výlučne elektrické vozidlá.
                                    I.1.   Bez ohľadu na ustanovenia bodu I.2 písm. a) a b), bodu I.3 písm. a), ako aj bodu I.3 písm. b) sa ustanovenia oddielu II uplatňujú na systém AVAS namontovaný:
                                    
                                                a)
                                             
                                             
                                                v ktoromkoľvek type vozidla schválenom pred 1. júlom 2019;
                                             
                                          
                                                b)
                                             
                                             
                                                v ktoromkoľvek novom vozidle založenom na type, ktorý je uvedený v písmene a), ktoré sa zaregistruje pred 1. júlom 2021.
                                             
                                          I.2.   Bez ohľadu na ustanovenia bodu I.3 písm. a) a b) sa ustanovenia oddielu III uplatňujú na systém AVAS namontovaný:
                                    
                                                a)
                                             
                                             
                                                v ktoromkoľvek type vozidla schválenom pred 1. júlom 2019, ak sa tak výrobca rozhodne;
                                             
                                          
                                                b)
                                             
                                             
                                                v ktoromkoľvek novom vozidle založenom na type, ktorý je uvedený v písmene a);
                                             
                                          
                                                c)
                                             
                                             
                                                v ktoromkoľvek type vozidla schválenom od 1. júla 2019 a pred 1. septembrom 2021;
                                             
                                          
                                                d)
                                             
                                             
                                                v ktoromkoľvek novom vozidle založenom na type, ktorý je uvedený v písmene c), ktoré sa zaregistruje pred 1. septembrom 2023.
                                             
                                          I.3.   Ustanovenia oddielu IV sa uplatňujú na systém AVAS namontovaný:
                                    
                                                a)
                                             
                                             
                                                v ktoromkoľvek type vozidla schválenom pred 1. septembrom 2021, ak sa tak výrobca rozhodne;
                                             
                                          
                                                b)
                                             
                                             
                                                v ktoromkoľvek novom vozidle založenom na type, ktorý je uvedený v písmene a);
                                             
                                          
                                                c)
                                             
                                             
                                                v ktoromkoľvek type vozidla schválenom 1. septembra 2021 alebo po tomto dátume;
                                             
                                          
                                                d)
                                             
                                             
                                                v ktoromkoľvek novom vozidle založenom na type, ktorý je uvedený v písmene c);
                                             
                                          
                                                e)
                                             
                                             
                                                vo všetkých nových vozidlách zaregistrovaných 1. septembra 2023 alebo po tomto dátume.“;
                                             
                                          
                              
                                    b)
                                 
                                 
                                    dopĺňa sa tento oddiel IV:
                                    „Oddiel IV
                                    Uplatňujú sa ustanovenia oddielu III s výnimkou bodu III.2 písm. b). Okrem toho platí:
                                    Prepínač
                                    Každý mechanizmus, ktorý umožňuje vodičovi zastaviť činnosť systému AVAS („prerušovač“), musí spĺňať požiadavky bodu 6.2.6 predpisu EHK OSN č. 138, doplnku 1 k pôvodnému zneniu predpisu, série zmien 01 (Ú. v. EÚ L 204, 5.8.2017, s. 112).“